Document ID: 32012D0391

SKLEP SVETA 2012/391/SZVP
z dne 16. julija 2012
o spremembi Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN)
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
ob upoštevanju predloga visokega predstavnika Unije za zunanje zadeve in varnostno politiko,
ob upoštevanju naslednjega:
(1)
Svet je 18. maja 2010 sprejel Sklep 2010/279/SZVP (1), s katerim je podaljšal EUPOL AFGHANISTAN do 31. maja 2013.
(2)
Sedanji referenčni finančni znesek krije obdobje do 31. julija 2012.
(3)
Sklep 2010/279/SZVP bi bilo zato treba spremeniti tako, da bo v njem naveden referenčni finančni znesek za obdobje od 1. avgusta 2012 do 31. maja 2013 -
SPREJEL NASLEDNJI SKLEP:
Člen 1
Člen 13 Sklepa 2010/279/SZVP se nadomesti z naslednjim:
"Člen 13
Finančna ureditev
1. Finančni referenčni znesek za kritje odhodkov v zvezi z EUPOL AFGHANISTAN do 31. julija 2011 znaša 54 600 000 EUR.
Referenčni finančni znesek za kritje odhodkov v zvezi z EUPOL AFGHANISTAN za obdobje od 1. avgusta 2011 do 31. julija 2012 znaša 60 500 000 EUR.
Referenčni finančni znesek za kritje odhodkov v zvezi z EUPOL AFGHANISTAN za obdobje od 1. avgusta 2012 do 31. maja 2013 znaša 56 870 000 EUR.
2. Vsi odhodki se upravljajo v skladu s pravili in postopki, ki se uporabljajo za splošni proračun Evropske unije.
3. Vodja misije izčrpno poroča Komisiji v zvezi z dejavnostmi, ki se izvajajo v okviru njegove pogodbe, Komisija pa ga pri tem nadzoruje.
4. Državljani tretjih držav se lahko prijavljajo na javne razpise za sklenitev pogodb. Vodja misije lahko s pridržkom odobritve Komisije sklene tehnične dogovore z državami, ki vodijo regionalna poveljstva/PRT, in mednarodnimi akterji, napotenimi v Afganistan, in sicer v zvezi z zagotavljanjem opreme, storitev in prostorov za misijo, še posebej kadar je to potrebno zaradi varnostnih razmer.
5. Pri finančni ureditvi se upoštevajo operativne potrebe EUPOL AFGHANISTAN, vključno z združljivostjo opreme in interoperabilnostjo njenih enot, upošteva pa se tudi napotitev osebja v regionalna poveljstva in PRT."
Člen 2
Ta sklep začne veljati na dan sprejetja.
V Bruslju, 16. julija 2012

Labels: 2
18
15